**Byun Baek-hyun**, nado en Bucheon, Corea do Sur, o 6 de maio de 1992, máis coñecido coma **Baekhyun** (백현), é un cantante, bailarín e actor surcoreano. Debutou en 2012 no grupo surcoreano EXO, dentro da subunidade EXO-K xunto a outros 5 membros e máis tarde en EXO-CBX, xunto a Chen e Xiumin. Tamén é o líder do grupo colaboración SuperM. 

Tras participar co seu grupo de xeito activo, Baekhyun debutou coma artista en solitario co lanzamento do miniálbum *City Lights* (2019). O EP foi un éxito comercial, vendendo un total de máis de medio millón de copias e converténdose no álbum dun artista surcoreano máis vendido na década de 2010. *Delight* (2020), foi o seu segundo EP, co que vendeu máis dun millón de copias, converténdose no primeiro disco dun solista surcoreano en facelo en 19 anos. En abril de 2021 repetiu o seu logro con *Bambi*, vendendo máis dun millón de copias por segunda vez consecutiva. Foi catalogado coma o «Ídolo xenio».

Primeiros anos
--------------

Naceu o 6 de maio de 1992 en Bucheon, Provincia de Gyeonggi, sete anos despois do seu irmán maior Byun Baek-Beom. Collendo insipración do cantante Rain, Baekhyun comezou a súa traxectoria ata converterse en cantante á idade de once anos, cando comezou o seu adestramento. Durante o seu tempo na Escola Secundaria de Jungwon na súa cidade natal, Baekhyun destacouse como o vocalista dunha banda, que gañou un festival musical local. Ademais, recibiu clases de piano impartidas por Kim Hyun-woo de DickPunks. Ademais das súas actividades musicais, durante a súa mocidade, Baekhyun tamén se adestrou en artes marciais e logrou alcanzar o grao de cinto negro en *hapkido*.

Mentres preparaba o exame de ingreso á Escola de Artes de Seúl, foi captado por un axente da compañía SM Entertainment. Posteriormente, en 2011, ingresou á compañía mediante o SM Casting System.

Carreira
--------

### 2012-2017: Debut e inicio da carreira

O 30 de xaneiro de 2012, Baekhyun foi revelado oficialmente coma membro do grupo EXO. O grupo debutou en abril de 2012 e dende entón gañou unha significativa popularidade e un marcado éxito comercial.

En abril de 2015, Baekhyun lanzou a súa primeira canción en solitario, «Beautiful», parte da banda sonora do drama do seu grupo *EXO Next Door*. Foi a primeira banda sonora dun web drama en alcanzar posicións destacadas en varias listas musicais. En maio do mesmo ano, revelouse que Baekhyun sería o protagonista da película *Dokgo*, compartindo pantalla co actor Yeo Jin-goo. De todas formas, a produción de dita película foi cancelada en xaneiro de 2016. En decembro, Baekhyun rendeu unha homenaxe ao defunto cantante Kim Hyun-sik ao interpretar a súa canción «Like Rain Like Music» no programa musical *SBS Gayo Daejeon*. A actuación foi tan apreciada que posteriormente a súa versión publicouse de xeito dixital. 

En xaneiro de 2016, Baekhyun e Suzy lanzaron un dueto titulado «Dream». A canción rapidamente converteuse nun éxito comercial, alcanzando o primeiro lugar no Gaon Dixital Chart. Ademais do seu éxito nas listas, tamén logrou cinco vitorias en *Music Bank* e *Inkigayo*. En abril, Baekhyun foi galardoado co premio chinés YinYueTai V-Chart, sendo recoñecido coma o cantante máis popular de Corea do Sur. En maio, Baekhyun e K.Will lanzaron un dueto titulado «The Day» como parte do proxecto "*SM Station**"*. En agosto, debutou coma actor de televisión no drama Moon Lovers: Scarlet Heart Ryeo, que lle valeu un premio nos SBS Drama Awards. Tamén participou nunha colaboración cos seus compañeiros de grupo Chen e Xiumin, «For You», para o mesmo drama. En outubro, Baekhyun, xunto cos seus compañeiros mencionados anteriormente, formaron a subunidade EXO-CBX. O seu debut tivo lugar o día 31 de outubro co lanzamento do miniálbum titulado *Hey Mama*. En novembro, Baekhyun participou nun torneo do videoxogo *League of Legends*, o 2016 SM Super Celeb League, organizado pola súa compañía. Neste torneo, el e o seu compañeiro de empresa, Heechul, competiron xunto a xogadores profesionais e fanáticos de Corea do Sur e China. 

En febreiro de 2017, Baekhyun e Soyou realizaron un dueto titulado Rain. A canción alcanzou o primeiro lugar en varias listas musicais e conseguiu o denominado *all-kill*, convertendo a Baekhyun no primeiro artista da súa empresa en acadar este logro. Ademais, en abril, Baekhyun lanzou un sinxelo titulado «Take You Home» para a segunda tempada de *SM Station*. A canción acadou o posto número dezanove no Gaon Dixital Chart.

### 2018-2021: Debut coma solista e SuperM

O 5 de febreiro de 2018, Baekhyun interpretou o Himno Nacional de Corea do Sur durante a cerimonia de apertura da 132ª Sesión do Comité Olímpico Internacional. Neste evento, presentouse frente a Moon Jae-in, o expresidente de Corea do Sur, e Lee Hee-beom, presidente do Comité Organizador dos Xogos Olímpicos de Pyeongchang 2018. En agosto de 2018, colaborou co rapero Loco para lanzar o título «Young» como parte do proxecto *SM Station X 0*. O dueto acadou o cuarto posto da lista World Digital Song Sales.

Baekhyun en Lotte Family Concert en xuño de 2018.
O 10 de xuño de 2019, anunciouse que Baekhyun debutaría coma solista en xullo, converténdose no terceiro integrante de EXO en facelo. Revelouse que o cantante debutaría cun EP titulado *City Lights*, lanzado o 10 de xullo. O EP converteuse no álbum máis vendido de xullo de 2019 na lista de álbums de Gaon, cun total de 508,321 copias. Eventualmente, o disco vendeu máis de 576,029 copias, converténdose no álbum solista máis vendido en Corea do Sur desde *Hestory* (2003) de Kim Gun-mo, ata que rompeu o seu propio récord co miniálbum *Delight* ao ano seguinte. O 7 de agosto, confirmouse a participación de Baekhyun coma membro de SuperM, un «supergrupo de K-pop» formado por SM Entertainment en colaboración con Capitol Records. As promocións do grupo comezaron en outubro, dirixidas principalmente ao mercado estadounidense. O 4 de decembro, Baekhyun recibiu o premio ao mellor artista masculino nos Mnet Asian Music Awards en recoñecemento ao éxito do seu álbum *City Lights* e o seu sinxelo «UN Village».

Baekhyun lanzou a canción "My Love", para a banda sonora do drama *Dr. Romantic* *2*, o 7 de xaneiro de 2020. Ao mes seguinte colaborou na banda sonora de *Hyena*, coa canción "On the Road", lanzada oficialmente o 29 de febreiro, a través de Danal Entertainment. O 22 de abril de 2020, anunciouse que Baekhyun regresaría en solitario co seu segundo mini álbum a finais de maio. O 7 de maio lanzouse a canción "Leo" de Bolbbalgan4, na que Baekhyun participou coma artista convidado. O 25 de maio, Baekhyun lanzou *Delight*, xunto co sinxelo "Candy ". O EP obtivo máis de 732.000 copias anticipadas, polo que se converteu no álbum máis esperado dun artista en solitario na historia de Corea do Sur. O 1 de xullo, anunciouse que o álbum vendera máis dun millón de copias, polo que acadou o logro de ser o primeiro álbum dun solista surcoreano en facelo dende *Another Days* (2001) de Kim Gun-mo. Nese mesmo mes, lanzou unha versión da canción da cantante BoA "Garden in the Air" como parte dun proxecto para celebrar o vixésimo aniversario da cantante. Máis tarde, en 2020, lanzou dúas bandas sonoras, "Every Second" para *Record of Youth* e "Happy" para *Do You Like Brahms?*. O 6 de decembro, Baekhyun obtivo o premio "Mellor artista masculino" nos Mnet Asian Music Awards por segundo ano consecutivo. Máis tarde, en decembro, lanzou un sinxelo dixital titulado "Amusement Park". 

O 3 de xaneiro de 2021, Baekhyun realizou o seu primeiro concerto en solitario, *Baekhyun: Light*, transmitido dixitalmente a través de Beyond Live debido a restriccións relacionadas coa pandemia de COVID-19. O concerto contou con 110.000 espectadores de 120 países diferentes. Un día máis tarde, lanzou "Get You Alone", o sencillo principal do seu EP debut xaponés. O disco obtivo unha certificación de ouro por parte da Recording Industry Association of Japan. O 30 de marzo do mesmo ano, o cantante lanzou o seu terceiro EP en coreano, *Bambi*.

### 2023-presente: Demanda a SM Entertainment

O 1 de xuño, anunciouse que Baekhyun xunto a Chen e Xiumin, aunlarían os seus contratos con SM para máis tarde presentar unha demanda en relación coa transparencia de ingresos. En resposta, SM confirmou que os tres integrantes estaban estudando a forma de seguir promocionándose coma mebros de EXO tras os resultados da demanda. O 19 de xuño, anunciouse que o conflito se resolveu e os tres seguirían formando parte da axencia.

Moda e anuncios
---------------

En maio de 2018, Vogue revelou que Baekhyun colaboraría con Privé para lanzar a súa propia marca denominada Privé by BBH. Baekhyun agora é o director cocreativo da marca. Nunha entrevista con Forbes, Baekhyun explicou que o seu obxectivo é alentar ás persoas a abrazar a valentía.

En setembro de 2020, foi anunciado coma embaixador da marca Burberry. Ademais, logrou converterse no primeiro artista masculino de K-Pop en lograr a aparición en solitario na revista *Harper's Bazaar* Korea, na edición de outubro. Tamén logrou converterse en embaixador da marca Life Pharm.

Vida persoal
------------

En xuño de 2014, SM Entertainment confirmou a relación sentimental entre Baekhyun e Taeyeon de *Girls' Generation*. En setembro de 2015, a axencia confirmou a súa ruptura.

Discografía
-----------

### EP

* 2019: *City Lights*
* 2020: *Delight*
* 2021: *Baekhyun*
* 2021: *Bambi*

Notas
-----

1. ↑  "SM Ent. to introduce SuperM in Oct.". *Korea Joongang Daily* (en inglés). 9 de agosto de 2019. Consultado o 26 de octubre de 2019.
2. ↑  Herman, Tamar (1 de julio de 2020). "EXO's Baekhyun's 'Delight' Makes South Korean History With Over 1 Million Copies Sold". *Forbes*. Consultado o 1 de julio de 2020.
3. ↑  "Baekhyun On His Sweet Single "Candy" & 'Delight'". *Grammy* (en inglés). 29 de mayo de 2020. Consultado o 1 de septiembre de 2020.
4. ↑  "10asia EXO-K Interview". *10asia*. Arquivado dende o orixinal o 13 de octubre de 2016. Consultado o 27 de noviembre de 2019.
5. ↑  "#Baekhyun Full Interview". *ELLE Korea* (en coreano). 19 de octubre de 2015. Arquivado dende o orixinal o 12 de octubre de 2016. Consultado o 20 de febrero de 2016.
6. ↑  "EXO’s Baekhyun Learned How to Seduce Women from DickPunk’s Hyun Woo". Arquivado dende o orixinal o 2 de marzo de 2016. Consultado o 20 de febrero de 2016.
7. ↑  "EXO's BaekHyun demonstrates his black belt hapkido kicks". Consultado o 20 de enero de 2016.
8. ↑  "SM新团Exo首支单曲《What Is Love》MV曝光". *Sina.com* (en chinés). 30 de enero de 2012. Consultado o 24 de abril de 2012.
9. ↑  "Baekhyun's "Beautiful" Becomes First Web Drama OST to Top Charts". *Soompi*. Consultado o 17 de enero de 2016.
10. ↑  "EXO’s Baekhyun and Yeo Jin Goo Confirmed to Star in New Action Film". *Soompi*. Consultado o 6 de diciembre de 2014.
11. ↑  "짬툰 측 "여진구·백현 '독고' 영화출연 아냐" 번복 사과". *mydaily.co.kr* (en coreano). 7 de enero de 2016. Consultado o 19 de enero de 2016.
12. ↑  "엑소 백현, 짙은 감성으로 '비와 음악처럼' 재해석 [SBS 가요대전]". *Chosun* (en coreano). Consultado o 1 de enero de 2016.
13. ↑  "Baekhyun and Suzy's 'Dream' slays real-time charts with an all-kill!". *Allkpop*. Consultado o 11 de enero de 2016.
14. ↑  "Gaon Digital Chart - Week 2 2016". *Gaon Music Chart* (en coreano). Consultado o 30 de enero de 2016.
15. ↑  "케이윌X백현, ‘The Day' 오늘 밤 음원+뮤비 전격 공개" (en coreano). Consultado o 17 de abril de 2017.
16. ↑  "Winners of 2016 SAF SBS Awards". *Soompi*. 31 de diciembre de 2016. Consultado o 1 de enero de 2017.
17. ↑  kminjungee (24 de agosto de 2016). "Watch: EXO’s Chen, Baekhyun, And Xiumin Sing Of Devoted Love For "Scarlet Heart: Goryeo"". *Soompi*. Consultado o 24 de agosto de 2016.
18. ↑  SMTOWN\_EN. "[Vyrl] SMTOWN\_EN : #EXO's first unit #EXO-CBX 1st mini album 'Hey Mama!' drops Oct 31, 0A". Arquivado dende o orixinal o 28 de octubre de 2019.
19. ↑  "'김희철-백현' 참여! 팬과 함께 하는 중국 LoL 이벤트전". *inven.co.kr*. 3 de noviembre de 2016.
20. ↑  "소유X백현 역대급 듀엣송 '비가와'로 음원차트 공습하나" (en coreano).
21. ↑  "백현, SM스테이션 두번째 주자…2년만의 솔로곡 '바래다줄게'". *Xsports News* (en coreano).
22. ↑  "EXO's Baekhyun sings the national anthem: then and now". *SBS PopAsia* (en inglés). Consultado o 1 de septiembre de 2020.
23. ↑  "[단독] 백현X로꼬, 컬래버 신곡 발표…톱아이돌과 대세 래퍼의 만남" (en coreano). Consultado o 23 de julio de 2018.
24. ↑  "Baekhyun - Chart history". *Billboard*. Consultado o 4 de septiembre de 2020.
25. ↑  Benjamin, Jeff (10 de junio de 2019). "EXO's Baekhyun Set to Release Debut Solo Album". *Billboard*. Consultado o 11 de junio de 2019.
26. ↑  "SM Entertainment and Capitol Records Team Up to Launch Super M". *Billboard*. 8 de agosto de 2019. Consultado o 14 de agosto de 2019.
27. ↑  Jeff Benjamin (7 de agosto de 2019). "Super M, 'The Avengers Of K-Pop,' Unveiled By SM Entertainment And Capitol Music Group". *Forbes*. Consultado o 14 de agosto de 2019.
28. ↑  "[2019 MAMA] 엑소 백현·청하, 남녀가수상 수상 "팬들 너무 감사해"". *Chosun* (en coreano). 4 de diciembre de 2019. Consultado o 5 de diciembre de 2019.
29. ↑  "엑소 백현, '김사부2' OST 첫 번째 주자 "오늘 오후 6시 공개" [공식]". *TV Report* (en coreano). 7 de enero de 2020. Consultado o 27 de marzo de 2020.
30. ↑  "[단독]엑소 백현, '하이에나' OST 부른다…'김사부2' 이어 대세 행보". *Naver* (en coreano). 10 de febrero de 2020. Consultado o 11 de marzo de 2020.
31. ↑  "엑소 백현, 솔로로 5월 가요계 컴백..10개월만에 또 역대급 기록 쓸까". *Naver* (en coreano). 22 de abril de 2020. Consultado o 22 de abril de 2020.
32. ↑  "볼빨간사춘기 "엑소 백현과 컬래버 내가 부탁, 덕분에 꿈 이뤄 만족"". *Naver* (en coreano). Consultado o 13 de mayo de 2020.
33. ↑  "엑소 백현, 두 번째 솔로앨범 선주문량 73만장 돌파…자체 최고". *Naver* (en coreano). Consultado o 25 de mayo de 2020.
34. ↑  "엑소 백현, 그룹 이어 솔로도 '밀리언셀러' 등극…서태지 이후 20년만". *Naver* (en coreano). Consultado o 1 de julio de 2020.
35. ↑  "Press Release: BAEKHYUN's 'Garden In The Air', the first song of 'Our Beloved BoA', will be released on the 31st at 6PM KST". *SM Entertainment*. 31 de julio de 2020. Arquivado dende o orixinal o 08 de agosto de 2020. Consultado o 4 de septiembre de 2020.
36. ↑  "BTS, Blackpink, Twice, NCT: winners and highlights from Mama 2020, K-pop’s biggest award show". *South China Morning Post*. 7 de diciembre de 2020. Consultado o 21 de diciembre de 2020.
37. ↑  "엑소 백현, 21일 솔로곡 '놀이공원' 발표". *Daum*. Consultado o 17 de diciembre de 2020.
38. ↑  "EXO member Baekhyun's online concert draws 110,000 viewers: agency". *The Korea Herald*. 4 de enero de 2021. Consultado o 6 de enero de 2021.
39. ↑  "Recording Industry Association of Japan, February 2021". *www.riaj.or.jp*. Consultado o 10 de enero de 2021.
40. ↑  "[단독]엑소 백현, 원톱 솔로가 돌아온다..3월 말 새 앨범 컴백". *n.news.naver.com*. Consultado o 10 de marzo de 2021.
41. ↑  Puah Ziwei (1 de junio de 2023). "EXO's Baekhyun, Xiumin and Chen to terminate contracts with SM Entertainment". *NME* (en inglés). Consultado o 1 de junio de 2023.
42. ↑  "EXO’s Baekhyun, Xiumin, And Chen refute SM Entertainment's claims of ‘third party’ influence". *Hindustan Times* (en inglés). 2 de junio de 2023. Consultado o 2 de junio de 2023.
43. ↑  "엑소 백현, SM과 합의심경.."믿어줘 고맙고 힘들게 해 미안해"". *Chosun* (en coreano). 19 de junio de 2023. Consultado o 2 de julio de 2023.
44. ↑  "Introducing Privé by BBH, a Unisex Streetwear Label From EXO’s Baekhyun: Exclusive". 6 de mayo de 2018. Consultado o 7 de mayo de 2018.
45. ↑  Briones, Isis. "Exclusive Photos: Everyone's Favorite K-Pop Star Is Dropping Another Streetwear Collection". *Forbes* (en inglés). Consultado o 1 de septiembre de 2020.
46. ↑  @weareoneEXO (17 de septiembre 2020). "Baekhyun, the ambassador of 'Burberry' reveals cover & photos for 'Harper's Bazaar' October issue" (Chío). Consultado o 17 de septiembre de 2020 – vía Twitter.
47. ↑  "엑소 백현, 생활약속 엠버서더 발탁". *Hankyung* (en coreano). Consultado o 28 de enero de 2021.
48. ↑  jun2yng. "Updated: SM Confirms, Girls’ Generation Taeyeon and EXO Baekhyun Are Dating". *Soompi*. Consultado o 31 de enero de 2016.
49. ↑  "Taeyeon and Baekhyun reported to have broken up". *Allkpop*. Consultado o 31 de enero de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Baekhyun Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q4688701
* WorldCat
* VIAF: 51150468246704171196
* Discogs: 4162645
* IMDb: nm6050280
* MusicBrainz: ID
* TMDb: 1574598

 |